МЕЖДИНЕН ДОКЛАД НА СБАЛАГ „МАЙЧИН ДОМ” ЕАД - КОНСОЛИДИРАН
Търговско дружество „Майчин дом” ЕАД е учредено със съдебно решение като акционерно дружество и едноличен собственик на капитала е Министерство на здравеопазването.

Дружеството има едностепенна система на управление със Съвет на директорите. В съответствие с Устава, представителството на Дружеството се осъществява от Съвета на директорите, който упълномощава измежду членовете си Изпълнителен директор. 

Предметът на дейност на дружеството е осъществяване на специализирана акушеро-гинекологична болнична помощ.

За периода 01.01.2016 – 30.06.2016 за СБАЛАГ „Майчин дом” ЕАД не са настъпили социални, макроикономически и политически събития, които да оказват съществено влияние върху дейността на дружеството. 
За първото шестмесечие настъпиха промени в ръководството на болницата, като от 18.05.2016г. дружеството е с нов изпълнителен директор. За същия период са настъпили промени в в структурата и размера на капитала на дружеството. Едноличен собственик на капитала на СБАЛАГ „Майчин дом” ЕАД е Министерство на здравеопазването, като с Протокол от 15.03.2016г. акционерният капитал на дружеството е увеличен.
За първото шестмесечие се запазва структурата на болницата и  не са настъпили  промени в щатно разписание. Болницата няма закрити дейности или новооткрити такива. Няма и съществени изменения в клиентите и доставчиците, с които работи дружеството. Плащанията, които извършва болницата се извършват регулярно. Вземанията от клиенти са текущи до 1 година от настъпването им и са свързани с продажби на медицински специализирани акушеро-гинекологични услуги и медицински изследвания, както и от наеми и префактурирани режийни разходи от наематели.
Към дружеството има заведени съдебни дела, за които изходът обаче засега е неясен. 

Няма настъпили промени в приходите и разходите на дружеството. Тяхната структура се запазва за изминалото шестмесечие. Основните приходи на болницата от  медицински услуги, които се заплащат от СЗОК. Периодичното плащане от страна на СЗОК, осигурява финансови средства, с които болницата извършва плащания към своите доставчици в срок. 
Няма и настъпили сериозни промени в активите и пасивите на дружеството през първото шестмесечие.

В дружеството е възприет стойностен праг за отчитане на дълготрайните активи в размер на 700 лв. Дружеството има придобити ДМА. За шестмесечието болницата е направила разходи за придобиване на нетекущи активи и предоставени аванси за закупуване на нетекущи активи.

Към 30.06.2016г. СБАЛАГ „Майчин дом” ЕАД отчита инвестиция в дъщерното дружество „Майчин дом – медицински център” ЕООД. 

Към 30.06.2016г. болницата има усвоен дългосрочен кредит за енергийна ефективност. Във връзка със сключения договор за кредит е сключен договор за особен залог върху вземанията на дружеството, произтичащи от бъдещите му договори с НЗОК за годините от срока на кредита.

Между СБАЛАГ „Майчин дом” ЕАД и дъщерното му дружество „Майчин дом – медицински център” ЕООД няма сключени съществени големи сделки, освен обичайните между двете дружества.

За изминалото шестмесечие за болница „Майчин дом” ЕАД няма съществени събития, които да оказват влияние върху финансовия резултат. 

Търговско дружество „Майчин дом-медицински център” ЕООД е учредено през 2002г., като еднолично дружество с ограничена отговорност, със собственик на капитала СБАЛАГ „Майчин дом” ЕАД.
Органите на управление на „Майчин дом-медицински център” ЕООД са управителя и собственика на капитала. Всички решения се вземат от юридическото лице – собственика на капитала СБАЛАГ „Майчин дом” ЕАД, което назначава управителя съгласно изискванията на Търговския закон. Предметът на дейност е оказване на извънболнична медицинска помощ.
За периода 01.01.2016 – 30.06.2016 за „Майчин дом-медицински център” ЕООД не са настъпили социални, макроикономически и политически събития, които да оказват съществено влияние върху дейността на дружеството. 

Управлението на „Майчин дом-медицински център” ЕООД се запазва и не са настъпили промени в структурата на дружеството, както и в неговия капитал. Няма и настъпили промени в структурата на персонала.

Дружество „Майчин дом-медицински център” ЕООД не води съдебни спорове.

Няма настъпили промени в структурата на активите и пасивите, както и в приходите и разходите спрямо предходната година.
Основните приходи на „Майчин дом-медицински център” ЕООД са от СЗОК. Периодочното плащане от страна на СЗОК, осигурява финансови средства, с които дружеството се разплаща в срок със своите доставчици.

